***Allmenn litteraturvitenskap*** *Pr. 25. aug. 2016*

***Institutt for lingvistiske, litterære og estetiske studier (LLE)***

***Universitetet i Bergen, HF-bygget, Sydnesplass 7, 5007 Bergen***

**Høstsemesteret 2016 – Mastergrad:**

**ALLV301 – LITTERATURVITENSKAPELIG GRUNNKURS**

**Allmenn litteraturvitenskap**

v/ prof. Lars Sætre (lars.saetre@uib.no – tel. 55582393, mob. 958 23232)

Emnekurset holdes i Sem.rom 301 H (HF-bygget) på fredager semesteret igjennom. Men NB: Se endringer av ukedagen og rommet for 3., 4. og 6. undervisn.uke. – Orienteringsmøtet er i uke 34: mand. 22. aug. kl 12.15-14.00 i Aud. A (Sydneshaugen skole). – Oppstart av regulær undervisning er i uke 34: fredag 26. august; denne ene dagen treffes vi kl 10.15-12.00 (13.00). – Undervisningstimene ellers er hver gang fra kl 12.15-14.00 (15.00). – Kurset har 11 undervisningsuker. – Det er ingen undervisning i uke 41 (14/10; som er høstferie/studieuke). – Kursets siste regulære undervisningsdag er i uke 45: fredag 11. november. Da samles vi til siste veiledning på de gjennom semesteret gradvis utarbeidete Prosjektbeskrivelsene (Pb’ene). Deretter har studentene nok én uke på seg til egen, endelig ferdigstillelse av Pb’ene. – Innleveringsfristen for eksamensarbeidet (Prosjektbeskrivelsen) elektronisk på Mi Side pleier i høstsemestrene å være i dagene rundt 17. nov.: NB: For innleveringsfristen tas det her forbehold; sjekk innom Mitt UiB / Mi Side for nøyaktig kunngjøring av tid og måte for endelig innlevering.

**TIMEPLAN** og **PENSUMLISTE** finner du på sidene nedenfor. – **På Akademika** kjøper dere tre bøker (Jørgensen, Stendhal, Wilder). **I UiBs Litteraturkiosken** henter dere ALLV301-Kompendiet som pdf-filer, print ut selv ([www.litteraturkiosken.uib.no](http://www.litteraturkiosken.uib.no)). Har dere spørsmål, skriv til litteraturkiosken@uib.no, eller til faglærer. – ALLV301-Kompendiet (pdf’er) inneholder kortere litterære tekster, og sentral sekundærlitteratur til hovedverkene: til Stendhals roman, Wilders dramatikk, Anderssons diktsamling. – **I seminaret** utdeles en Modell-Pb, et Mini-kompendium (19 anon., tidligere Pb’er), et utvalg av anon. innledningskap. i masteroppgaver, en sekundærtekst (Haberman), og en diktsamling (Claes Andersson). Alt dette er pensum.

Kurset tar i undervisning, gruppearbeider og diskusjoner for seg en rekke ulike teksttyper, og det er viktig at studentene starter pensumlesningen straks. Tekstene og undervisningen danner refleksjonsrom for utviklingen av eget prosjekt, ikke minst med tanke på kompositoriske trekk i de ulike tekstene, som har overføringsverdi seg imellom. Det er svært viktig at studentene ved semesterstart har med seg idéer til, eller straks setter i gang tenkningen om eget masteroppgave-prosjekt. – Utviklingen av prosjektet vil kursets undervisning, diskusjoner, gruppearbeider og hjemmeoppgaver gi gradvis og fortløpende hjelp til, sammen med den veiledning og de råd faglærer gir individuelt og i plenum. Dette gjelder prosjektenes *emne*, *materiale*, *problemstillinger*, *teoretiske rammeverk*, *metodikk*, osv. Vi vil orientere oss i forhold til en modell-Pb, med alle påkravde komponentene inkludert; denne deles ut tidlig i seminaret.

Tidlig i kurset er det også avsatt tid til grundig innføring i bruken av Universitetsbibliotekets ressurser (v/ UBBs fagreferent for Allmenn litteraturvitenskap, førstebibliotekar Michael Grote, [www.uib.no/personer/Michael.Grote](http://www.uib.no/personer/Michael.Grote) , e-post: Michael.Grote@uib.no). – Ved kursstart må alle ha egen nett-tilgang, og egen e-postadresse. Oversend straks e-postadressen din til faglærer. – Om lesesalsplasser: Mastergradsstudentene i Allmenn litteraturvitenskap har sine lesesalsplasser i HF-byggets tredje etg. øst, mot Johanneskirken, mellom de to trappeoppgangene. Vær tidligst mulig ute med henvendelser til Fagutvalget ved Allm. litt.vitensk. for å få oversikt over ledige plasser, og framfor alt: Finn selv straks ut av og pass på søknadsfristen for fast lesesalsplass i HF-bygget, gjennom elektronisk innsending av utfylt søknadsskjema til HFs handler-organ for saken: Humanistisk Studentutvalg (HSU). HSU har lagt ut eget søknadsskjema på studentenes Mi Side; skjemaet skal fylles ut og snarest sendes til post@hsu.no. Lenken til retningslinjer for lesesalsplassene på mastergrad ved HF er: [www.uib.no/hf/22788/retningslinjer-lesesalsplasser-master-hf](http://www.uib.no/hf/22788/retningslinjer-lesesalsplasser-master-hf).

I løpet av kurset skal studentene ferdigstille en individuell Prosjektbeskrivelse på 8 ss. for masteroppgave-arbeidet (Times New Roman 12 pkt; halvannen linjeavstand); Bibliografien kan overskride de 8 ss. Denne endelige Pb’en utgjør eksamensoppgaven i emnet, som teller 15 stp, og den er grunnlaget for vurderingen til eksamen (Godkjent / Ikke godkjent). Arbeidet med Pb’en foregår gjennom hele kurset. Med mellomrom avsetter kurset økter for utkast-innleveringer, kommentarer til og diskusjon av disse, og individuell og plenumsveiledning på de forskjellige versjonene av Pb’en som må innleveres til faglærer og medstudentene underveis. – NB: Obligatoriske krav: For å kunne bli vurdert til eksamen, må studentene ha gjennomført hele kurset, deltatt i gruppearbeidene, og levert inn de øvingsoppgavene som inngår i kurset, sammen med de påkravde, gradvis utviklete versjonene av den egne Prosjektbeskrivelsen. Det kreves at studentene har deltatt i minimum 75% av undervisningen.

Studentene blir straks inndelt i grupper, og skal i løpet av seminaret utarbeide og legge fram til drøfting, og for faglærerens og medstudentenes tilbakemeldinger (enkelt- eller gruppevis), utkast til analyser av

\* korte skjønnlitterære tekster (Hamsun; Carver; Brekke),

\* tidligere godkjente prosjektbeskrivelser,

\* innledninger i tidligere evaluerte masteroppgaver, og

\* ett eller flere av pensumets skjønnlitterære hovedverk, med vekten på struktur og komposisjon. Her stiller faglærer også til disposisjon profilerende kritisk-teoretiske tekster om den moderne romanen, om den moderne dramatikken, og om lyrikken i det moderne: Det gjøres her drøftende henvisninger til den såkalt kritiske teoriens samlende historiefilosofiske grep om disse sjangrene, nemlig til Lukács’ *Romanens teori*, til Szondis *Det moderne dramaets teori (1880-1950)*, samt til Adornos ”Tale om lyrikk og samfunn”.

Underveis drøfter kurset kontinuerlig de ulike individuelle utkastene til Prosjektbeskrivelse som den enkelte har i arbeid. Det vil som nevnt også bli gitt individuell og gruppevis veiledning i arbeidet med Pb’ene. – Innleveringsfristene for arbeidsoppgavene på emnet kunngjøres fortløpende i kurset.

NB: Husk selv å orientere dere om tid og sted for oppmelding til eksamen, for innlevering av pensumlisten, for endelig frist for innlevering av eksamensarbeidet (Pb’en) elektronisk til Mi Side, og for hvordan dere håndterer søknaden om lesesalsplass. – Emnets siste arbeidsoppgave er den endelige ferdigstillelsen og innleveringen av Prosjektbeskrivelsen, som leveres elektronisk på Mi side, i høstsemestrene vanligvis i dagene rundt 17. nov., i 13-tiden (NB: dette med forbeh.; *tba*; se selv Mitt UiB / Mi Side).

**TIMEPLAN ALLV301, H2016**

*Korrigert pr 25/8*

**MANDAG 22. august, kl 12.15-14.00:** Orienteringsmøte, Aud. A (Sydneshaugen skole).

**FREDAG 26. august, kl. 10.15-12.00 (13.00)** (*Lokale hele semesteret:* ***Sem.rom 301, HF-bygget***)

(LS) – Tanker om og diskusjon av emne for masteroppgaven. Veiledende råd. Utdeling av Modell-Pb’en, Minikompendium, fem anon. innledningskapitler, én sekundærtekst, diktsamling. Gruppeinndelinger.

**NB: TIRSD. 30. aug. 10.15-12.00:** Kurs på Univ.bibl. (UBB), Michael Grote: Rom 121, Boktårnet

**FREDAG 2. september, kl. 12.15-14.00 (15.00)**

(LS) – Flere praktiske opplysninger. – Om Studieplanen. – Om masteroppgaven som oppgavearbeid og genre (les på forhånd Jørgensen: *Hovedoppgaven*): Emne, problemstilling; forskning, skriving, masteroppgave. – *Første runde* på emne, materiale og problemstillinger for masteroppgaven (foreløpige Pb’er). – Fokus på Prosjektbeskrivelsen. – Evt. justeringer av gruppeinndelinger.

**MANDAG 12. september, kl. 12.15-14.00; sem.rom 217 HF-bygget**

(LS) – Litterær analyse og tolkning **I**: Knut Hamsun: ”Hemmelig ve”; Paal Brekke: ”Der alle stier taper seg” (begge i ALLV301-Kompendiet); diskusjon av korte, forhåndsinnleverte analyseutkast fra gruppene.

**MANDAG 19. september, kl. 12.15-14.00 (15.00); sem.rom 217 HF-bygget**

(LS) – Analyse av tidligere prosjektbeskrivelser (i utlevert Minikompendium). – Gjennomgang av ”en modellbeskrivelse/Pb”. – Litterær analyse og tolkning **II**: Raymond Carver: ”Are You A Doctor?”; diskusjon av korte, forhåndsinnleverte analyseutkast fra gruppene.

**FREDAG 23. september, kl. 12.15-14.00 (15.00)**

(LS) – Analyse av innledn. i tidligere masteroppgaver (utdelt ved seminarstart). – *Andre, oppdaterte runde* på emne, materiale og problemstillinger for masteroppgaven (Pb’er). – Innledning til de følgende ukenes analysearbeid: fokus på de litterære verkenes/sjangrenes struktur og kompositoriske særtrekk.

**MANDAG 3. oktober, kl. 12.15-14.00 (15.00); sem.rom 217 HF-bygget**

(LS) – *Fiksjonsprosaens dag*: Romanens manøvrer og arkitektoniske besvær (ytre form/indre flyt): Stendhal: *The Red and the Black* (analyser). – Romanens teori og ironi. – Hovedpunkter i de sekundærlitterære tekstene (forskning og kritikk, inkl. Georg Lukács).

**FREDAG 7. oktober, kl. 12.15-14.00 (15.00)**

(LS) – *Dramaets dag*: Dramaets ”nåtidige, mellom-menneskelige handlingsgang” (Szondi) som vilkår, manøvre og kompositorisk kunst i moderne dramatikk: Thornton Wilder: *Our Town* (analyser). – Dramaets teori og ironi. – Hovedpunkter i sekundærtekstene (forskning og kritikk, inkl. Peter Szondi).

***[Uke 41: Høsteferie/studieuke]***

**FREDAG 21. oktober, kl. 12.15-14.00 (15.00)**

(LS) – *Lyrikkens dag*: Kort om den moderne lyrikkens og diktets mulighetsvilkår: Claes Andersson: *Under*, en diktsamling (analyser). – Lyrikkens teori og sammensatthet. – Punkter fra forskning og kritikk (sekundærtekster, inkl. Adornos ”Tale om lyrikk og samfunn”). – *T*r*edje, oppdaterte runde* på emne, materiale, problemstillinger og teoretisk rammeverk for masteroppgaven (prosjektbeskrivelser).

**FREDAG 28. oktober, kl. 12.15-14.00 (15.00)**

(LS) – Framlegging (*fjerde, oppdaterte runde*) av individuelle Pb’er, pr i dag. Plenumsdiskusjon. – (For interesserte: Veiledning, individuelt og/eller i grupper, på det igangværende arbeidet med egne Prosjektbeskrivelser.) – Mer analyse av tidligere prosjektbeskrivelser (i Minikompendium).

**FREDAG 4. november, kl. 12.15-14.00 (15.00)**

(LS) – Tilbakeblikk og oppsummering. Avsluttende drøftinger, relatert både til prosjektbeskrivelsene og til pensum. – Gruppevis og individuell Pb-versjonveiledning etter ønske og behov.

**FREDAG 11. november, kl. 12.15-14.00 (15.00)**

(LS) – *Siste veiledninger* i plenum og individuelt på de utarbeidete Prosjektbeskrivelsene. – Diskusjon. – Ca. én uke gjenstår nå for hver students individuelle utforming av den endelige versjonen av Pb’en.

 🡪 **INNLEVERINGSFRIST (**med forbehold! *tba*, sjekk selv Mitt UiB / Mi Side**)**: I høstsemestrene erfaringsmessig rundt den 17. nov., kl. 13.00. Hold dere oppdatert selv.

**ALLV301 – Litteraturvitenskapelig grunnkurs**

**Høstsemesteret 2016**

**Allmenn litteraturvitenskap**

**Institutt for lingvistiske, litterære og estetiske studier (LLE)**

**Det humanistiske fakultet**

**Universitetet i Bergen**

**Pensum i ALLV301**

**(A)**

Tekstene i ALLV301-Kompendiet (kopisamlingen). Kompendiet hentes på Litteraturkiosken *som pdf’er*. Dere laster selv ned og printer det ut ([www.litteraturkiosken.uib.no](http://www.litteraturkiosken.uib.no)). Evt. spørsmål om pdf’ene rettes til: litteraturkiosken@uib.no. – Kompendiet består av:

Knut Hamsun. ”Hemmelig ve” [fra *Siesta*, 1897]. *Samlede Verker*, Bd. 3: *Siesta*, *Victoira*, *I Æventyrland*.

Oslo: Gyldendal, 1954. 71-79.

Paal Brekke. ”Der alle stier taper seg”. *Roerne fra Itaka*. *En ring av dikt* [1960]. Oslo: Aschehoug, 1993. 48-49.

Raymond Carver. ”Are you a doctor?”. *Will You Please Be Quiet, Please? Stories* [1976].

New York: Vintage Books, 1992. 33-39.

Fem anonymiserte innledningskapitler i tidligere hovedfags/mastergradsoppgaver

i Allmenn litteraturvitenskap, UiB:

Anon.: ” ’Fortelling’ og ’skriving’ …” (10 ss.).

Anon.: ”Jakten på orden …” (4 ss.).

Anon: ”Georg Johannesen og dannelsen…” (3 ss.).

Anon: ”Tekst i bilder, bilder i språk…” (7 ss.).

Anon.: ”Den indre fienden…” (4 ss.).

*NB: Disse anon.-kapitlene står ikke i ALLV301-kompendiet (pdf) i UiBs Litteraturkiosk. De vil bli utdelt som papir-kopier i første*

*seminarmøte med faglærer.*

Erich Auerbach. ”In the Hôtel de la Mole”. Victor Brombert (Ed.). *Stendhal. A Collection of Critical Essays*. Englewood Cliffs, N.J.: Prentice Hall, 1962. 34-46.

Dominick LaCapra. ”Stendhal’s Irony in *Red and Black*”. *History, Politics, and the Novel*. Ithaca and London: Cornell University Press, 1987. 15-34.

Peter Brooks. ”The Novel and the Guillotine, or Fathers and Sons in *Le Rouge et le noir*”. *Reading for the Plot. Design and Intention in Narrative*. New York: Vintage, 1985. 62-89; 333-337.

Fra: Donald Haberman. *’Our Town’. An American Play*. Twayne’s Masterwork Studies No. 28. Boston: Twayne Publishers, 1989. 15–96. *NB: Denne sekundærteksten står ikke i ALLV-301-kompendiet (pdf). Den deles ut som papir-kopi i første seminarmøte.*

Bert Cardullo. ”Whose Town Is It, Anyway? A reconsideration of Thornton Wilder’s *Our Town*”. *CLA Journal. Official quarterly publication of the College Language Association*. Volume 42, No. 1/1998. Baltimore, 1998. 71–86.

Lars Sætre: ”Å vere innelåst i ein draum”. [Om Claes Anderssons *Under*.] *Vinduet* 1/1985. Oslo: Gyldendal, 1985. 66–68.

**(B)**

Disse enkeltverkene, som kjøpes på Akademika:

Harald Jørgensen. *Hovedoppgaven. Skikk og bruk i oppgavearbeidet*. Oslo: Novus Forlag, 1993/senere. (ISBN 82-7099-210-0). (Til salgs på Akademika.)

Stendhal. *The Red and the Black. A Chronicle of the Nineteenth Century*. The World’s Classics. Transl. Catherine Slater. Intr. Roger Pearson. Oxford and New York: Oxford University Press, 1991/senere. (ISBN 0-19-281715-9). (Til salgs på Akademika.)

Thornton Wilder. *’Our Town’ and Other Plays*. London and New York: Penguin, 2000/senere. (ISBN 0-14-118458-2). (Til salgs på Akademika.)

**(C)**

Disse fotokopi-tekstene, som deles ut i seminaret:

-- Modell-Pb’ens komponenter.

-- Minikompendium med 19 anonymiserte, tidligere prosjektbeskrivelser.

-- Fem anonymiserte innledningskapitler i tidligere hovedfags/mastergradsoppgaver i Allmenn litteraturvitenskap, UiB.

-- Én sekundærtekst av Donald Haberman, til Thornton Wilders *Our Town*.

-- Claes Andersson. *Under*. Borgå: Alba, 1984.